Modul
Vsebina
Kazalo 🔎︎

# Orodne vrstice

Sami lahko prilagodite orodne vrstice programa LibreOffice.

Za dostop do tega ukaza ...

Izberite Orodja – Prilagodi – zavihek Orodne vrstice.

## Išči

Vnesite niz v besedilno polje, da zožite iskanje ukazov.

## Kategorija

Izberite kategorijo ukaza v spustnem seznamu, da omejite iskanje ukazov, ali podrsajte po seznamu navzdol. Makri in slogovni ukazi se nahajajo na koncu seznama.

## Funkcija

Prikaže rezultate kombinacije iskalnega niza in kategorije želene funkcije.

## Opis

Besedilno polje vsebuje kratek opis za izbrani ukaz.

## Doseg

Izberite mesto, kamor naj bo pripeta orodna vrstica. Če je pripeta na modul LibreOffice, je orodna vrstica na voljo za vse datoteke, ki jih odprete v tem modulu. Če je pripeta na datoteko, bo orodna vrstica na voljo le takrat, ko je ta datoteka odprta in aktivna.

## Cilj

Izberite orodno vrstico, v kateri želite uveljaviti prilagoditev. Trenutni nabor funkcij je prikazan v spodnjem polju.

## Dodaj

Kliknite ikono orodja in nato izberite Dodaj, da dodate novo orodno vrstico.

## Izbriši

Kliknite ikono orodja in nato izberite Izbriši, da izbrišete orodno vrstico.

Izbrišete lahko le orodne vrstice po meri in vnose v orodne vrstice po meri.

## Gumb s puščico desno

Kliknite gumb s puščico desno, da izberete funkcijo v levem polju in jo kopirate v desno polje. S tem dodate funkcijo v izbrano orodno vrstico.

## Gumb s puščico levo

Kliknite gumb s puščico levo, da odstranite izbrani ukaz iz trenutne orodne vrstice.

## Gumba s puščicama navzgor in navzdol

Kliknite enega od gumbov s puščico navzgor ali navzdol, da izbrani ukaz premaknete po seznamu prikazanih ukazov orodne vrstice navzgor ali navzdol.

Izbrani ukaz lahko na želeno mesto pomaknete z vlečenjem in spuščanjem.

## Vstavi

Vstavi ločilo: dodajte ločilno črto, da izboljšate berljivost orodne vrstice in združite ukaze po sorodnosti.

## Spremeni

- Preimenuj: preimenuje vnos.

- Zamenjaj ikono: odpre pogovorno okno Zamenjaj ikono, v katerem lahko trenutnemu ukazu dodelite drugo ikono.

- Ponastavi ikono: ponastavi ikono na privzeto ikono.

- Obnovi privzeti ukaz: obnovi privzeti ukaz.

## Privzete vrednosti

To bo zbrisalo vse poprejšnje spremembe te orodne vrstice.

Podobne teme

Dodajanje gumbov v orodne vrstice

Prilagajanje LibreOffice