Upravitelj predlog

Modul
Vsebina
Kazalo 🔎︎

# Upravljaj predlog

Pogovorno okno Upravitelj predlog vam omogoča upravljanje vaših predlog in omogoča izdelavo novih dokumentov iz predlog.

Za dostop do tega ukaza ...

Izberite Datoteka – Nov – Predloge.

Izberite Datoteka – Predloge – Upravljaj predloge.

Pritisnite tipka Cmdkrmilka+dvigalka+N v poljubnem modulu LibreOffice.

Pritisnite gumb Predloge v začetnem središču.

Iz gumba Predloge v začetnem središču izberite poljubno vrsto predloge.

Predloge prihranijo čas pri urejanju, saj se iz njih izdela nov dokument z vnaprej izpolnjeno vsebino in oblikovanjem. Upravitelj predlog omogoča pregled in organizacijo predlog v LibreOffice.

Pisarniškemu paketu LibreOffice je priložen nabor vgrajenih predlog, ki jih lahko uporabite za izdelavo dokumentov, predstavitev, preglednic in risb. Uporabite lahko predloge, ki so na voljo v upravitelju predlog, ustvarite lastne predloge ali poiščete dodatne predloge na spletu.

Če odprete začetno središče LibreOffice in še niste odprli dokumenta ali programa, lahko do upravitelja predlog dostopate tudi drugače. S kombinacijo tipk krmilka-dvigalka-N odprete Upravitelja predlog, do katerega pa lahko dostopate tudi z izborom Predloge v levi stranski vrstici, nato pa izberete Upravljaj predloge.

## Glavno okno – izbor predloge

Predogled predlog na voljo se prikaže v glavnem oknu, temelji pa na vaših izbirah filtriranja in iskanja. Dvokliknite ikono predloge, če želite odpreti nov dokument z njeno vsebino in oblikovanjem.

## Išči

Predloge iščete z vnosom besedila v iskalno polje levo zgoraj. V glavnem oknu se prikažejo najdene predloge.

## Filter

Izberete lahko vse programe, dokumente, preglednice ali risbe, tako da izberete ustrezno izbiro v spustnem polju zgoraj na sredini. V glavnem oknu se prikažejo filtrirane predloge.

## Kategorije

Kategorije so mape, kamor umestite svoje predloge. Izberete lahko med privzetimi kategorijami: Moje predloge, Poslovna korespondenca, MediaWiki, Drugi poslovni dokumenti, Osebna korespondenca ter Dokumenti, Predstavitve in Slogi. Ustvarite lahko nove kategorije za osebno rabo. Uporabite gumb Nastavitve v Upravitelju predlog, da ustvarite novo kategorijo.

Kategorije znotraj kategorij niso dovoljene.

Če želite dodati predloge iz drugih map v kategorijo Moje predloge, izberite LibreOffice – NastavitveOrodja – Možnosti – LibreOffice – Poti in vnesite ime poti.

## Nastavitve

Kliknite ikono Nastavitve levo spodaj, da se odpre meni Nastavitve. Imate možnost ustvariti novo kategorijo, izbrisati kategorijo ali osvežiti izpis. Če je bila privzeta predloga za nove dokumente spremenjena, je na voljo dodatna možnost ponastavitve tovarniško privzete predloge.

## Prebrskaj predloge na spletu

Če želite pobrskati med dodatnimi predlogami, ki so na voljo na spletu, kliknite ikono Prebrskaj predloge na spletu; odpre se okno brskalnika, kjer lahko iščete predloge na https://templates.libreoffice.org.

## Odpri

Izberite predlogo v glavnem oknu, jo desno kliknite in izberite Odpri, pritisnite vnašalko ali dvokliknite, da se odpre nov dokument, izdelan po tej predlogi.

## Uredi

Izberite predlogo v glavnem oknu, jo desno kliknite in nato izberite Uredi, da predlogo uredite. Ta funkcija je na voljo le za predloge, ki niso vgrajene v paket.

## Nastavi za privzeto

Izberite predlogo v glavnem oknu, jo desno kliknite in nato izberite Nastavi za privzeto, da nastavite predlogo kot privzeto predlogo. S tem se bo nad predlogo izrisala zelena kljukica in predloga se bo samodejno naložila, ko ustvarite nov dokument z ustreznim programom paketa.

Glejte Standardna predloga

## Preimenuj

Izberite predlog v glavnem oknu, jo desno kliknite in nato izberite Preimenuj, da predlogo preimenujete. S tem se bo pojavilo pogovorno okno, kjer lahko izberete novo ime za predlogo. Vnesite ime in izberite V redu ali Prekliči, če želite povrniti ime, ki je že nastavljeno.

## Izbriši

Izberite predlogo v glavnem oknu in pritisnite gumb za brisanje ali desno kliknite ter nato izberite Izbriši, da predlogo izbrišete. Pojavi se pogovorno okno, ki zahteva potrditev. Izberite Da za brisanje oz. Ne za preklic.

## Premakni

Izberite možnost Premakni desno spodaj, potem ko ste izbrali predlogo, ki jo želite premakniti v drugo kategorijo. Privzetih predlog ne morete premakniti, lahko pa ustvarite kopije v drugih kategorijah.

## Izvozi

Izberite predlogo v glavnem oknu, nato pritisnite gumb Izvozi desno spodaj, da izvozite predlogo v mapo na svojem računalniku.

## Uvozi

Pritisnite gumb Uvozi desno spodaj, nato izberite kategorijo, v katero želite prek Upravitelja predlog uvoziti predlogo z računalnika.

## Primeri

### Primer 1 – izdelava poslovnega pisma

1. Odprite LibreOffice Writer.

2. Pritisnite kombinacijo tipk Cmdkrmilka+dvigalka+N ali izberite ukaz Datoteka – Nov – Predloga, da odprete Upravitelja predlog.

3. V iskalno polje vnesite niz »poslovno pismo«.

4. Izberite eno od predlog v glavnem oknu z dvoklikom ali pritiskom tabulatorke za izbor in nato vnašalke.

5. Nov dokument na temelju te predloge se odpre v novem oknu programa LibreOffice Writer.

6. Po potrebi spremenite besedilo in zamenjajte logotip.

### Primer 2 – Uvozi predlogo – preglednica osebnih financ

1. Odprite LibreOffice Calc.

2. Pritisnite kombinacijo tipk Cmdkrmilka+dvigalka+N ali izberite ukaz Datoteka – Nov – Predloga, da odprete Upravitelja predlog.

3. Kliknite ikono sveta, da brskate med predlogami v spletu.

4. Poiščite predlogo za osebne finance (angl. Personal Budget), nato jo prenesite.

5. Odprite Upravitelja predlog in izberite gumb Uvozi.

6. Izberite kategorijo, v katero želite shraniti novo predlogo (npr. Moje predloge), nato pritisnite V redu.

7. Prebrskajte do mape, kamor ste prenesli predlogo, jo izberite in pritisnite Odpri.

8. Predloga je zdaj na voljo v izbrani kategoriji.

### Primer 3 – LibreOffice Impress – predloga predstavitve

1. Odprite LibreOffice Impress.

2. Upravitelj predloge se odpre samodejno, ko odprete LibreOffice Impress.

3. Izberite predlogo za svojo predstavitev, filtrirajte predloge po kategorijah ali jih iščite

4. Dodatne funkcije niso na voljo in predloge lahko le izberete, filtrirate ali uvozite.

5. Po zagonu programa LibreOffice Impress lahko znova odprete Upravitelja predlog, da dostopate do dodatnih funkcij.

Za organizacijo svojih predlog uporabite kategorije. Ustvarite nove predloge ali jih prenesite s spleta, nato pa organizirajte v Upravitelju predlog. Uporabljajte predloge, da prihranite čas pri ponavljajočih dokumentih.

Podobne teme

Glejte Predloge in slogi za podrobnejše informacije.

Glejte Ustvarjanje predloge dokumenta za podrobnejše informacije.

Glejte 3. poglavje (Uporaba slogov in predlog) v Vodniku po prvih korakih, ki je na voljo na spletišču dokumentacije.

Za prenos predlog obiščite spletišče https://templates.libreoffice.org.