Modul
Vsebina
Kazalo 🔎︎

# Spletna posodobitev

Določa nekaj možnosti za samodejno opozarjanje in prenos spletnih posodobitev za LibreOffice.

Za dostop do tega ukaza ...

Izberite LibreOffice – NastavitveOrodja – Možnosti – LibreOffice – Spletna posodobitev.

## Samodejno preveri stanje posodobitev

Označite, če želite, da LibreOffice občasno preveri obstoj posodobitev na spletu, in določite časovni razmik. LibreOffice lahko posodobitve išče dnevno, tedensko ali mesečno oziroma takoj, ko najde delujočo spletno povezavo. Če za spletno povezavo uporabljate posredovalni strežnik, ga določite v LibreOffice – NastavitveOrodja – Možnosti – Internet – Posredovalni strežniki.

Ko je posodobitev na voljo, se v menijski vrstici prikaže ikona z besedilom. Kliknite ikono, če želite nadaljevati.

Če onemogočite preverjanje, bo ikona odstranjena iz orodne vrstice.

Spletna posodobitev je modul, ki ga lahko v namestitvi dodate ali odstranite. Izberite namestitev LibreOffice po meri.

### Vsak dan

Preverjanje bo izvedeno enkrat na dan.

### Vsak teden

Preverjanje bo izvedeno enkrat na teden. To je privzeta nastavitev.

### Vsak mesec

Preverjanje bo izvedeno enkrat na mesec.

### Preveri zdaj

Preverjanje bo izvedeno zdaj.

## Samodejno prenesi posodobitve

Omogočite samodejni prenos posodobitev v navedeno mapo.

### Cilj prenosa

Prikaže izbrano mapo za shranjevanje prenesenih datotek.

### Spremeni

Kliknite, če želite izbrati mapo, kamor želite prenesti datoteke.