Modul
Vsebina
Kazalo 🔎︎

# Vstavljanje podatkov iz dokumentov z besedilom

Besedilo lahko vstavite v druge vrste dokumentov, kot so preglednice in predstavitve. Obstaja razlika med tem, ali je besedilo vstavljeno v besedilni okvir, celico v preglednici ali v orisni pogled predstavitve.

- Če besedilo kopirate v odložišče, ga lahko prilepite z atributi besedila ali brez njih. Uporabite tipke za bližnjico Cmdkrmilka+C za kopiranje in Cmdkrmilka+V za lepljenje.

Če želite izbrati obliko, v katero bo prilepljena vsebina odložišča, kliknite puščico poleg ikone Prilepi v standardni vrstici ali izberite Uredi – Posebno lepljenje ter nato izberite ustrezno obliko.

- Če dokument z besedilom vsebuje naslove, oblikovane s slogom odstavka za naslove (npr. Naslov 1), izberite Datoteka – Pošlji – Oris v predstavitev. Ustvarjen je nov predstavitveni dokument, ki naslove vsebuje kot oris.

- Če želite premestiti vsak naslov skupaj z njegovim odstavkom, izberite ukaz Datoteka – Pošlji – Samopovzetek v predstavitev. Če hočete, da je ta ukaz viden, morate prej oblikovati naslove z ustreznim slogom odstavka.

## Kopiranje besedila z uporabo povleci-in-spusti

- Če izberete besedilo in ga povlečete v preglednico z načinom povleci-in-spusti, se bo vstavilo kot besedilo v tisto celico, kjer spustite miško.

- Če besedilo povlečete v navadni pogled predstavitve, se OLE predmet vstavi kot vtičnik LibreOffice.

- Če besedilo povlečete v orisni pogled predstavitve, se bo vstavilo tam, kjer je kazalka.

Podobne teme

Vstavljanje podatkov iz preglednic

Kopiranje risanih predmetov v druge dokumente